Publication: Magyar Közlöny
Issue: MK-2009-181 (Year: 2009, Number: 181)
Era: 2004-2010
Section: gazdálkodásáról szóló 2008. évi CV. törvény (a továb biak ban: költségvetési szervek jogállásáról szóló tör vény)
Paragraph Index: 771

(2) Az Ftv. 106. § (8) bekezdése helyébe a következõ rendelkezés lép: „(8) Ha a (2) bekezdés szerinti alap- és mesterképzés indítási kérelem olyan szak indítására irányul, amelynek a szakindítási kérelem benyújtásának idõpontjában nincsen hatályos, a miniszter által meghatározott képzési és kimeneti követelménye, a felsõoktatási intézmény a Magyar Felsõoktatási és Akkreditációs Bizottság szakértõi véleményének kialakításához – a szakindítási kérelem és mellékletei angol nyelvû fordításának benyújtása mellett – kérheti az ENQA (European Association for Quality Assurance in Higher Education) tagjaként mûködõ külföldi szervezet szakértõjének a közremûködését. A felkért külföldi szakértõk száma nem lehet kevesebb az adott szakkérdésben közremûködõk egyharmadánál, de nem haladhatja meg a kétharmadot. Nem kérhetõ fel a külföldi szakértõ, ha magyar felsõoktatási intézménnyel foglalkoztatási jogviszonyban áll vagy állt, feltéve, hogy a kizáró ok megszûnése óta még nem telt el legalább öt év. Ha a Magyar felsõoktatási Akkreditációs Bizottságnak az e §-ban szabályozott eljárásban újabb szakértõi véleményt kell készítenie, arra a – 111. § (8) bekezdése szerint létrehozott – Felülvizsgálati Bizottság eljárásának keretében kerülhet sor.”

Source: https://magyarkozlony.hu/hivatalos-lapok/8fc7d48b367b1d6c8723e8e87136563131822615/dokumentumok/69c076107dafd604ccc97472524f2b937391728d/letoltes